CELEX: C2005/182/39
Language: sk
Date: 2005-07-23 00:00:00
Title: Uznesenie Súdneho dvora (štvrtá komora) z 10. marca 2005 vo veci C-178/04 (návrh na začatie prejudiciálneho konania, ktorý podal Bundesverwaltungsgericht): Franz Marhold proti Land Baden-Württemberg (Článok 104 ods. 3 rokovacieho poriadku — Pracovníci — Úradníci pracujúci pre zamestnávateľov vnútroštátneho verejného sektoru — Univerzitný profesor — Priznanie špeciálnej ročnej odmeny)

23.7.2005   
            
            
               SK
            
            
               Úradný vestník Európskej únie
            
            
               C 182/21
            
         Uznesenie Súdneho dvora
   (štvrtá komora)
   z 10. marca 2005
   vo veci C-178/04 (návrh na začatie prejudiciálneho konania, ktorý podal Bundesverwaltungsgericht): Franz Marhold proti Land Baden-Württemberg (1)
   
   (Článok 104 ods. 3 rokovacieho poriadku - Pracovníci - Úradníci pracujúci pre zamestnávateľov vnútroštátneho verejného sektoru - Univerzitný profesor - Priznanie špeciálnej ročnej odmeny)
   (2005/C 182/39)
   Jazyk konania: nemčina
   Vo veci C-178/04, ktorej predmetom je návrh na začatie prejudiciálneho konania podľa článku 234 ES podaný rozhodnutím Bundesverwaltungsgericht z 28. januára 2004 a doručený Súdnemu dvoru 15. apríla 2004, ktorý súvisí s konaním: Franz Marhold proti Land Baden-Württemberg, Súdny dvor (štvrtá komora), v zložení: predseda štvrtej komory K. Lenaerts, sudcovia J. N. Cunha Rodrigues a E. Levits (spravodajca), generálna advokátka: C. Stix-Hackl, tajomník: R. Grass, vydal 10. marca 2005 uznesenie, ktorého výrok znie:
   S článkom 39 ES je v rozpore vnútroštátne právna úprava, ktorá odmieta priznať nárok na osobitnú špeciálnu odmenu úradníkovi, ktorý skončil služobný pomer pred 31. marcom nesledujúceho roku, aby vykonával funkciu vo verejnej službe iného členského štátu, pričom priznáva takúto odmenu, ak nové zamestnanie úradníka patrí do vnútroštátnej verejnej služby.
   
      (1)  Ú. v. EÚ C 156, 12. 6.2004.